આ બધી વાતો ચાલતી હતી એમાં સ્વાતિએ પૂછ્યું કે ‘સ્પંદન’ નું સંચાલન તમારા હાથમાં આવ્યું એ પછી તમે ‘સ્પંદન’માં કેવા ફેરફારો કર્યા ? તો એમણે કહ્યું કે સૌથી પહલા તો અમે એક વ્યવસ્થિત રજીસ્ટર બનાવવાનું કામ કર્યું કે જેમાં કઈ કૃતિ ક્યારે રજૂ કરવામાં આવી એની નોંધ રહે અને સાથે સાથે આ બધી કૃતિઓની એક વ્યવસ્થિત ફાઈલ બનાવવાનું શરું કર્યું. ‘સ્પંદન’ નું મોટાભાગનું કામ અમે લોકોએ હોસ્ટેલના મારા રુમ નં. ૧/૨૮માં બેસીને જ કરતા પછી ડો. હિરેને ઉમેર્યું કે, ‘‘અમે અમુક Rules પણ બનાવેલા જેમ કે દર રવિવારે નોટીસબોર્ડના બધા Creations Update થઈ જ જવા જોઈએ.’’ પછી એમણે ડો. પાર્થ સામે જોઈને કહ્યું કે, ‘‘યાદ છે ? આપણે ઘણીવાર તો રાત્રે ૧૦ વાગ્યા પછી એક કપડું લઈને નોટીસબોર્ડ સાફ કરતા...!’’ એટલે ડો. પાર્થે સ્મિતસહ જવાબ આપ્યો કે ‘‘જવાબદારી લીધી હોય તો એટલી મહેનત તો કરવી જ પડે ને....!’’ પછી અમારી તરફ ફરીને વાત આગળ વધારતા કહ્યું કે, ‘‘અમે ઘણીવાર જે – તે Days પ્રમાણે નોટીસબોર્ડમાં બધા Creations મૂકતા. જેમકે Independence Day આવતો હોય તો બધી કૃતિઓ ભારતના ઈતિહાસને લગતી હોય, Woman’s Day આવતો હોય તો નોટીસબોર્ડમાં માત્ર છોકરીઓની જ કૃતિઓ મૂકવામાં આવે...!’’